Bruxelles, den 22.12.2004

KOM(2004) 826 endelig

.

BERETNING FRA KOMMISSIONEN TIL EUROPA-PARLAMENTET OG RÅDET

om erfaringerne med de statistiske undersøgelser af plantager med visse arter af frugttræer, som medlemsstaterne i henhold til Europa-Parlamentets og Rådets direktiv 2001/109/EF af 19. december 2001 har gennemført i 2002

1. 2002-basisundersøgelsen om plantager med visse arter af frugttræer blev udført i de 15 EU-medlemsstater i henhold til Europa-Parlamentets og Rådets direktiv 2001/109/EF[1] af 19. december 2001 og i overensstemmelse med Kommissionens beslutning 2002/38/EF af 27. december 2001[2] om fastsættelse af undersøgelsesparametre samt kode og standardregler for omskrivning til maskinlæsbar form af resultaterne.

Denne rapport om erfaringerne med 2002-undersøgelsen forelægges i overensstemmelse med artikel 7 i direktiv 2001/109/EF.

Den foregående beretning (om erfaringerne med 1997-undersøgelsen) blev forelagt af Kommissionen for Europa-Parlamentet og Rådet som dokument KOM(2000) 362 endelig af 14. juni 2000.

2. I 2002-basisundersøgelsen blev følgende arter undersøgt:

spiseæbler (i de 15 EU-medlemsstater)

spisepærer (i de 15 EU-medlemsstater, undtagen Irland og Finland)

ferskner (kun i Frankrig, Grækenland, Italien, Portugal, Spanien og Østrig)

abrikoser (kun i Frankrig, Grækenland, Italien, Portugal, Spanien og Østrig)

appelsiner (kun i Frankrig, Grækenland, Italien, Portugal og Spanien)

citroner (kun i Frankrig, Grækenland, Italien, Portugal og Spanien)

små citrusfrugter (kun i Frankrig, Grækenland, Italien, Portugal og Spanien).

Oplysninger om plantager, der producerer æbler til anden anvendelse end spisebrug, blev på frivillig basis indsendt af Tyskland, Spanien, Irland, Luxembourg, Portugal og Det Forenede Kongerige.

Oplysninger om plantager, der producerer pærer til anden anvendelse end spisebrug, blev på frivillig basis indsendt af Tyskland, Spanien, Luxembourg og Nederlandene.

3. I overensstemmelse med artikel 4, stk. 4, i direktiv 2001/109/EF indsendte medlemsstaterne en metodologisk rapport til Kommissionen om, hvordan undersøgelsen var blevet gennemført. I bilag 1 til denne rapport fra Kommissionen findes en oversigtstabel over de nationale undersøgelsesmetoder.

Undersøgelsen i 2002 var

- en totaltælling i Belgien, Danmark, Tyskland, Irland, Luxembourg, Nederlandene, Østrig, Finland, Sverige og Det Forenede Kongerige (for store bedrifter)

- en arealstikprøve i Spanien

- en bedriftsundersøgelse på stikprøvebasis i de øvrige medlemsstater.

4. Oplysningerne fra alle medlemsstaterne blev indberettet i overensstemmelse med bestemmelserne og de tekniske parametre i Kommissionens beslutning 2002/38/EF.

I henhold til artikel 4 i direktiv 2001/109/EF skal medlemsstaterne meddele Kommissionen resultaterne af basisundersøgelserne senest den 1. oktober året efter undersøgelsesåret. Indberetningsoplysningerne er gengivet i bilag 2.

Alle medlemsstaterne tilvejebragte oplysninger om de enkelte sorter, der udgør mere end 3 % af de arealer, der er beplantet med de pågældende frugttræsarter.

Sammenlignet med 1997-undersøgelsen er der sket fremskridt inden for de "berørte frugtplantagers areal". Alle medlemsstaterne indsendte resultaterne fra 2002-undersøgelsen som nettoareal af frugtplantager (idet "nettoareal" betyder område, der udelukkende er beplantet med træer).

Artikel 1, stk. 3, i Kommissionens direktiv 2001/109/EF fastsætter, at "undersøgelsens anvendelsesområde omfatter samtlige bedrifter, der har et areal beplantet med frugttræer, forudsat at de producerede frugter helt eller hovedsagelig er bestemt til markedet." I praksis er situationen forskellig fra medlemsstat til medlemsstat og varierer fra "ingen tærskel (alle bedrifter indgår i undersøgelsen)" til "tærskel på eller over 50 ar". Endvidere har nogle medlemsstater ændret deres tærskel fra den ene undersøgelse til den anden.

Med de ovennævnte forbedringer i relation til den generelle anvendelse af begrebet nettoområder kan 2002-undersøgelsen overordnet set anses for at være tilfredsstillende. Med hensyn til fremtidige undersøgelser bør men overveje at ajourføre listen af sorter og koder såvel som at harmonisere tærsklerne. Indarbejdningen af denne undersøgelse i andre undersøgelser, som f.eks. undersøgelsen om strukturen i landbrugsbedrifter, skal undersøges nærmere.

5. De væsentligste resultater af 2002-undersøgelsen fremgår af bilag 3 og er tilgængelige via Eurostats databaser.

87,5 % af frugtplantagerne i EU var koncentreret på Spanien, Italien, Grækenland og Frankrig.

Fra 1997 til 2002 gik frugtplantagearealet i EU tilbage med ca. 161 000 ha (13 % i relative tal). Denne tilbagegang var især mærkbar for æble- og pæretræer (begge i absolutte værdier og i forhold til det samlede areal for disse arter). Til gengæld blev der konstateret en stigning for småfrugtede citrustræer (hovedsagelig som følge af en betydelig stigning i Spanien). Med undtagelse af Grækenland, Irland og Finland kunne der i alle medlemsstater konstateres en tilbagegang for arealer med frugttræer.

En analyse af hver enkelt sorts forholdsmæssige andel inden for en given art afslører, at der er sket betydelige ændringer som følge af ændrede forbrugsmønstre.

BILAG 1

UNDERSØGELSESMETODER, DER ER ANVENDT AF MEDLEMSSTATERNE I BASISUNDERSØGELSEN I 2002

+++++ TABLE +++++

+++++ TABLE +++++

+++++ TABLE +++++

+++++ TABLE +++++

BILAG 2 Basisundersøgelse af frugttræer 2002

+++++ TABLE +++++

BILAG 3

Tabel A: Opdeling på de enkelte frugtarter efter land og for EU-15 som helhed, 2002

+++++ TABLE +++++

Tabel B: Opdeling på de enkelte frugtarter efter land og for EU-15 som helhed, 1997[3]

+++++ TABLE +++++

Tabel C: EU-15, 2002 (EU-15, 1997 [4] = 100%)

+++++ TABLE +++++

[1] EFT L 13 af 16.1.2002, s. 21.

[2] EFT L 16 af 18.1.2002, s. 35.

[3] 1997: oplysningerne blev omregnet til nettoareal for Finland, Frankrig og Spanien.

[4] 1997: oplysningerne blev omregnet til nettoareal for Finland, Frankrig og Spanien.